**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T9-130 „DĖL SKUODO RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2025 m. gruodžio 5 d. Nr. T10-247

Skuodas

**1. Parengto sprendimo projekto tikslai, uždaviniai.**

Skuodo rajono savivaldybės būsto ir socialinio būsto nuomos tvarkos aprašo (toliau – Aprašas) 75 punkte yra numatyta, kad nuomininkai per 14 kalendorinių dienų nuo Savivaldybės būsto ar socialinio būsto perdavimo – priėmimo akto pasirašymo dienos sudarytų atitinkamas sutartis dėl paslaugų teikimo su šaltą ir karštą vandenį, elektros energiją, šiluminę energiją ir komunalines paslaugas (šiukšlių išvežimą, bendrojo naudojimo patalpų ir teritorijos valymą ir kitas) teikiančiomis įmonėmis. Atsižvelgiant į Lietuvos Respublikos socialinės apsaugos ir darbo ministerijos raštą, siekiant sklandaus socialinio ir savivaldybės būstų nuomininkų ir paslaugų teikėjų sutarčių sudarymo, užtikrinant aukštesnės galios teisės aktų reikalavimų laikymosi (Lietuvos Respublikos socialinės apsaugos ir darbo ministro 2019 m. rugsėjo 27 d. įsakymo Nr. A1-559 „Dėl Socialinio būsto nuomos sutarties pavyzdinės formos patvirtinimo“) reikalinga pakeisti sutarčių sudarymo terminą į 30 kalendorių dienų. Taip pat šį 30 kalendorinių dienų terminą reikalinga pakeisti Aprašo priedo 4.1 papunktyje.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, Lietuvos Respublikos socialinės apsaugos ir darbo ministro 2019 m. rugsėjo 27 d. įsakymo Nr. A1-559 „Dėl Socialinio būsto nuomos sutarties pavyzdinės formos patvirtinimo“ 4.1 papunkčiu.

**3. Laukiami rezultatai.**

Patvirtinus Aprašo pakeitimus, jis atitiks šiuo metu galiojančias teisės aktų nuostatas, bus užtikrintas sklandaus socialinio ir savivaldybės būstų nuomininkų ir paslaugų teikėjų sutarčių sudarymas.

**4. Lėšų poreikis sprendimui įgyvendinti.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėja – Socialinės paramos skyriaus vedėja Rasa Noreikienė.

Rengėja – Socialinės paramos skyriaus vyriausioji specialistė Raivara Bendikienė.