**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T9-130 „DĖL SKUODO RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2025 m. gruodžio 5 d. Nr. T10-247

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu ir Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, Skuodo rajono savivaldybės taryba nusprendžia:

Pakeisti Skuodo rajono savivaldybės būsto ir socialinio būsto nuomos tvarkos aprašą, patvirtintą Skuodo rajono savivaldybės tarybos 2024 m. birželio 27 d. sprendimu Nr. T9-130 „Dėl Skuodo rajono savivaldybės būsto ir socialinio būsto nuomos tvarkos aprašo patvirtinimo“:

1. Pakeisti 75 punktą ir jį išdėstyti taip:

„75. Nuomotojas kontroliuoja, kad nuomininkai per 30 kalendorinių dienų nuo Savivaldybės būsto ar socialinio būsto perdavimo – priėmimo akto pasirašymo dienos sudarytų atitinkamas sutartis dėl paslaugų teikimo su šaltą ir karštą vandenį, elektros energiją, šiluminę energiją ir komunalines paslaugas (šiukšlių išvežimą, bendrojo naudojimo patalpų ir teritorijos valymą ir kitas) teikiančiomis įmonėmis ir (ar) organizacijomis ir šių sutarčių kopijas pateiktų Nuomotojui.“.

2. Pakeisti priedo 4.1 papunktį ir jį išdėstyti taip:

„4.1. sudaryti paslaugų teikimo sutartis su geriamąjį ir karštą vandenį, elektros energiją, dujas, šiluminę energiją tiekiančiomis ir komunalines paslaugas (šiukšlių išvežimą, bendrojo naudojimo patalpų ir teritorijos valymą ir kitas) teikiančiomis įmonėmis ir (ar) organizacijomis ne vėliau kaip per 30 kalendorinių dienų nuo savivaldybės būsto perdavimo-priėmimo akto pasirašymo ir šių sutarčių kopijas pateikti Nuomotojui;“.

|  |  |
| --- | --- |
| Savivaldybės meras |  |

Raivara Bendikienė, tel.+370 647 37 026