**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS**

2025 m. gruodžio 5 d. Nr. T10-252

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 2 dalies 7 punktu ir atsižvelgdama į Lietuvos pensininkų sąjungos „Bočiai“ Skuodo rajono bendrijos 2025 m. lapkričio 13 d. prašymą, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: patalpas 2-1, 2-9, 2-15, 2-16 (iš jų – bendro naudojimo patalpų 2-1, 2-15, 2-16, plotas – 3,78 kv. m), esančias administraciniame pastate, unikalus Nr. 7586-0000-1013, Birutės g. 8, Skuodo mieste, kurių bendras plotas 23,71 kv. m, Lietuvos pensininkų sąjungos „Bočiai“ Skuodo rajono bendrijai panaudos pagrindais laikinai neatlygintinai valdyti ir naudotis 10 metų laikotarpiui, veiklos tikslui įgyvendinti – tenkinti gyvenamosios vietovės bendruomenės viešuosius poreikius.

2. Pavesti Skuodo rajono savivaldybės administracijos direktorei Levutei Staniuvienei pasirašyti šio sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel.  (0 440) 45 563