**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO RAJONO SAVIVALDYBĖS KOLEKTYVINĖS APSAUGOS STATINIŲ APRŪPINIMAS BŪTINŲ PRIEMONIŲ ATSARGOMIS“ RENGIMUI IR FINANSAVIMUI**

2025 m. gruodžio 8 d. Nr. T10-253

Skuodas

**1.** **Parengto sprendimo projekto tikslas ir uždaviniai.**

Projekto tikslas – aprūpinti Skuodo rajono savivaldybės kolektyvinės apsaugos statinius būtinų priemonių atsargomis.

Savivaldybė planuoja dalyvauti 1 poveiklėje – „Pasirengimas evakuojamus gyventojus laikinai apgyvendinti kolektyvinės apsaugos statiniuose“.

Tinkamos finansuoti išlaidos, apimant priemonių ir paslaugų įsigijimą, įskaitant įsigytų priemonių pristatymą, yra šios:

1. Sulankstomos lovos (ne daugiau nei 250 Eur už vnt.).

2. Miegmaišiai ir (arba) patalynė.

3. Talpyklos geriamajam vandeniui sukaupti.

4. Asmens higienos ir sanitarinės priemonės (tualetinis popierius, rankšluosčiai, muilas, dezinfekcinis skystis ir kitos priemonės).

5. Kėdės ir (arba) suolai.

6. Baldai daiktams susidėti.

7. Elektros generatoriai (įskaitant jų montavimo ir prijungimo darbus).

8. Pirmosios pagalbos rinkiniai.

Projekto išlaidų tinkamumo finansuoti laikotarpis – iki 12 mėnesių nuo projekto sutarties sudarymo. Jeigu dėl aplinkybių, kurios nepriklauso nuo projekto vykdytojo, projekto vykdytojas prašo pratęsti šį terminą, jis gali būti pratęstas, bet ne ilgiau nei 6 mėnesiams.

Planuojama pasirengti evakuojamus gyventojus laikinai apgyvendinti šiuose kolektyvinės apsaugos statiniuose:

1. Skuodo Bartuvos progimnazijoje.

2. Skuodo vaikų lopšelyje-darželyje.

**2. Siūlomos teisinio reguliavimo nuostatos.**

Vadovaujantis Lietuvos Respublikos krizių valdymo ir civilinės saugos įstatymo 7 straipsnio 20 punktu ir 28 straipsnio 7 dalimi, nuo gyventojų gyvybei ir sveikatai atsiradusių pavojingų veiksnių, ekstremalių situacijų atveju gyventojai laikinai gali būti apgyvendinami kolektyvinės apsaugos statiniuose. Kolektyvinės apsaugos statiniai yra skirti laikinam gyventojų prieglobsčiui saugantis nuo žalingo aplinkos poveikio bei evakuotų gyventojų apsaugai ekstremaliųjų situacijų ar karo metu.

**3. Laukiami rezultatai.**

Tikimasi, kad dalyvaujant projekte savivaldybė užtikrins civilinės saugos parengtį priimant evakuojamus gyventojus.

**4. Lėšų poreikis sprendimui įgyvendinti ir jų šaltiniai.**

Projekto atrankos būdas – konkursas.

Finansuojama dalis iki 100 proc.

Maksimali projekto suma – 120 000,00 Eur, minimali – 50 000,00 Eur. Į šias sumas neįskaitomas nuosavas įnašas, jeigu jis planuojamas. Projekto pareiškėjas – Skuodo rajono savivaldybės administracija.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, Edita Jautakienė.