**SKUODO RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „SKUODO RAJONO SAVIVALDYBĖS KOLEKTYVINĖS APSAUGOS STATINIŲ APRŪPINIMAS BŪTINŲ PRIEMONIŲ ATSARGOMIS“ RENGIMUI IR FINANSAVIMUI**

2025 m. gruodžio 8 d. Nr. T10-253

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. Nr. 07-012-10-04-01/07-013-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“ patvirtintu Civilinės saugos stiprinimo ir plėtros programos pažangos priemonės Nr. 07-012-10-04-01/07-013-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašu ir atsižvelgdama į Viešosios įstaigos Vidaus reikalų ministerijos Projektų valdymo agentūros 2025 m. spalio 20 d. kvietimą Nr. VRM-004-K, Skuodo rajono savivaldybės taryba nusprendžia:

1. Pritarti projekto „Skuodo rajono savivaldybės kolektyvinės apsaugos statinių aprūpinimas būtinų priemonių atsargomis“ (toliau – projektas) rengimui ir Skuodo rajono savivaldybės administracijos dalyvavimui projekte pareiškėjo teisėmis.

2. Finansuoti projekto išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu susijusius dokumentus.

4. Nurodyti, šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Edita Jautakienė, +370 614 96 176