**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS SKATINIMO**

2025 m. gruodžio 8 d. Nr. T10-254

Skuodas

**1. Parengto sprendimo projekto tikslas ir uždaviniai.**

Sprendimo tikslas – Skuodo rajono savivaldybės tarybos Kontrolės komiteto siūlymu skatinti Skuodo rajono savivaldybės kontrolės ir audito tarnybos savivaldybės kontrolierę Simą Jablonskienę išmokant vienos pareiginės algos dydžio vienkartinę piniginę išmoką.

**2. Siūlomos teisinio reguliavimo nuostatos.**

Skuodo rajono savivaldybės kontrolės ir audito tarnybos kontrolierės Simos Jablonskienės skatinimas bus atliktas vadovaujantis LR vietos savivaldos ir LR valstybės tarnybos įstatymuose nustatyta tvarka:

Vietos savivaldos įstatymo 15 straipsnio 2 dalies 7 punkto nuostatos numato, kadsprendimas dėl savivaldybės kontrolieriaus skatinimo yra savivaldybės tarybos išimtinė kompetencija;

Vietos savivaldos įstatymo 20 straipsnio 4 dalies 1 punkto nuostatos numato, kad savivaldybės kontrolės komitetas siūlo savivaldybės tarybai Valstybės tarnybos įstatymo nustatyta tvarka skatinti savivaldybės kontrolierių;

Valstybės tarnybos įstatymo 22 straipsnio 1 dalis nustato, kad už nepriekaištingą tarnybinių pareigų atlikimą valstybės tarnautoją į pareigas priimantis asmuo, o kai valstybės tarnautoją į pareigas priima savivaldybės taryba, savivaldybės taryba gali skatinti vadovaujantis šiame įstatyme nustatyta tvarka;

Valstybės tarnybos įstatymo 22 straipsnio 2 dalies 2 punktas numato, kad valstybės tarnautojas gali būti skatinamas nuo 1 iki 2 pareiginių algų dydžio pinigine išmoka už asmeninį išskirtinį indėlį įgyvendinant valstybės ar savivaldybės institucijai ar įstaigai nustatytus tikslus arba pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);

Lietuvos Respublikos Vyriausybės 2002 m. liepos 19 d. nutarimu Nr. 1167 „Dėl Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašo patvirtinimo“ patvirtinto Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašo 4 punktu, vienkartinė piniginė išmoka gali būti skiriama ne daugiau kaip kartą per metus ir negali viršyti 100 procentų nustatytosios valstybės tarnautojo ar darbuotojo pareiginės algos dydžio.

**3. Laukiami rezultatai.**

Paskatinta Skuodo rajono savivaldybės kontrolės ir audito tarnybos savivaldybės kontrolierė Sima Jablonskienė už pasiektus rezultatus ir įgyvendintus uždavinius.

**4.** **Lėšų poreikis sprendimui įgyvendinti ir jų šaltiniai.**

Skuodo rajono savivaldybės kontrolės ir audito tarnybos darbo užmokesčio lėšos (S01.003).

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.

Pranešėjas – Skuodo rajono savivaldybės meras Stasys Gutautas.