**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-24 „DĖL SKUODO RAJONO SAVIVALDYBĖS 2025–2027 METŲ STRATEGINIO VEIKLOS PLANO PATVIRTINIMO“ PAKEITIMO**

2025 m. gruodžio 8 d. Nr. T10-255

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti Skuodo rajono savivaldybės 2025–2027 metų strateginio veiklos plano (toliau – SVP) 3.5.1.2. priemonės aprašymą.

SVP 3.5.1.2. priemonėje „Organizacijų aktyvinimas ir projektinės veiklos skatinimas“ (toliau – Priemonė) buvo numatyta, kad vietos bendruomenių, nevyriausybinių organizacijų, jaunimo organizacijų, suaugusiųjų švietimo projektai bus finansuojami kultūros plėtros ir bendruomenių aktyvinimo veiklos dalinio finansavimo lėšomis, o projektų finansavimo nuostatai ir tvarkos aprašas tvirtinami Savivaldybės administracijos direktoriaus įsakymu. Pakeistoje Priemonės redakcijoje numatyta, kad Priemonės lėšos galės būti skiriamos ir verslo įmonių įgyvendinamiems socialiniams projektams finansuoti, o projektų finansavimo nuostatus ir susijusius tvarkos aprašus tvirtins Savivaldybės taryba.

**2. Siūlomos teisinio reguliavimo nuostatos.**

Vietos savivaldos įstatymo 15 straipsnio 2 dalies 32 punktas, Skuodo rajono savivaldybės strateginio planavimo organizavimo tvarkos aprašas, patvirtintas Skuodo rajono savivaldybės tarybos 2024 m. spalio 31 d. sprendimu Nr. T9-201 „Dėl Skuodo rajono savivaldybės strateginio planavimo organizavimo tvarkos aprašo patvirtinimo“.

**3. Laukiami rezultatai.**

Pakeistas SVP Priemonės aprašymas, atitinkantis galiojančių teisės aktų nuostatas.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui papildomai lėšų nereikės.

**5. Sprendimo projekto autorius ir (ar) autorių grupė.**

Rengėja – Strateginio planavimo ir projektų valdymo skyriaus vyresnioji specialistė Asta Petrauskienė.

Pranešėja – Strateginio planavimo ir projektų valdymo skyriaus vedėja Rasa Andriekienė.