**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-24 „DĖL SKUODO RAJONO SAVIVALDYBĖS 2025–2027 METŲ STRATEGINIO VEIKLOS PLANO PATVIRTINIMO“ PAKEITIMO**

2025 m. gruodžio 8 d. Nr. T10-255

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 32 punktu, Skuodo rajono savivaldybės tarybos 2024 m. spalio 31 d. sprendimu Nr. T9-201 „Dėl Skuodo rajono savivaldybės strateginio planavimo organizavimo tvarkos aprašo patvirtinimo“ patvirtinto Skuodo rajono savivaldybės strateginio planavimo organizavimo tvarkos aprašo 24.2 papunkčiu ir 25 punktu, Skuodo rajono savivaldybės taryba nusprendžia:

Pakeisti Skuodo rajono savivaldybės 2025–2027 metų strateginį veiklos planą, patvirtintą Skuodo rajono savivaldybės tarybos 2025 m. vasario 27 d. sprendimu Nr. T9-24 „Dėl Skuodo rajono savivaldybės 2025–2027 metų strateginio veiklos plano patvirtinimo“, ir 3.5.1.2 priemonės aprašymą išdėstyti taip:

„3.5.1.2.Skatinti gyventojų bendruomeniškumą ir visuomeniškumą yra vienas iš valstybinių prioritetų, nes vietos gyventojai geriausiai žino savo teritorijos problemas ir būdus, kaip jas spręsti. Kultūros plėtros ir bendruomenių aktyvinimo veiklos dalinio finansavimo lėšomis, vadovaujantis parengtu tvarkos aprašu, bus finansuojami vietos bendruomenių, nevyriausybinių organizacijų, jaunimo organizacijų, suaugusiųjų švietimo projektai. **Jei verslo įmonės įgyvendina socialinius projektus, šios priemonės lėšos gali būti skiriamos tokių projektų bendrajam finansavimui. Projektų finansavimo nuostatus ir susijusius tvarkos aprašus tvirtina Savivaldybės taryba.** ~~Projektų finansavimo nuostatai ir tvarkos aprašas tvirtinami Savivaldybės administracijos direktoriaus įsakymu, peržiūrimi kiekvienais metais.“~~

|  |  |
| --- | --- |
| Savivaldybės meras |  |

Asta Petrauskienė, tel. 0 667 26 552