**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS SKUODO VAIKŲ LOPŠELIUI-DARŽELIUI**

2025 m. gruodžio 9 d. Nr. T10-257

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybei nuosavybės teise priklausantį ilgalaikį materialųjį turtą: 400,12 kv. m ploto patalpas, kurių indeksai: 1-1, 1-2, 1-4, 1-5, 1-6, 1-7, 1-8, 1-10, 1-11, 1-12, 1-13, 1-14,1-15, 1-16, 1-17, 1-18, 1-19, 1-20, 1-23, 1-24, 1-41, esančias pastate – bendrabutis su mokslo paskirties patalpomis, unikalus Nr. 7596-8003-4011, Vytauto g. 10, Skuodo mieste, Skuodo vaikų lopšeliui-darželiui, juridinis asmens kodas 195176120, panaudos pagrindais laikinai neatlygintinai valdyti ir naudotis 2 metų laikotarpiui, priešmokyklinio ir ikimokyklinio ugdymo veiklai vykdyti. Skuodo vaikų lopšelio-darželio korpuse „Saulutė“, esančiame Sodų g. 8, Skuodo mieste, bus vykdomi atnaujinimo (modernizavimo) darbai.

**2. Siūlomos teisinio reguliavimo nuostatos.**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 1 punktu, Skuodo rajono savivaldybės tarybos 2021 m. gegužės 27 d. sprendimu T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.1 papunkčiu.

**3. Laukiami rezultatai.**

Skuodo vaikų lopšelis-darželis perkeliamas į patalpas Vytauto g. 10, Skuodo mieste, nes darželio pastatas Sodų g. 8, Skuodo mieste, bus renovuojamas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.