**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS SKUODO VAIKŲ LOPŠELIUI-DARŽELIUI**

2025 m. gruodžio 9 d. Nr. T10-257

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 1 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.1 papunkčiu ir atsižvelgdama į Skuodo vaikų lopšelio-darželio 2025 m. gruodžio 1 d. prašymą Nr. R2-160, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: patalpas 1-1, 1-2, 1-4, 1-5, 1-6, 1-7, 1-8, 1-10, 1-11, 1-12, 1-13, 1-14, 1-15, 1-16, 1-17, 1-18, 1-19, 1-20, 1-23, 1-24, 1-41, esančias pastate – bendrabutis su mokslo paskirties patalpomis (pastato paskirties grupė – įvairių socialinių grupių, naudojimo paskirties – įvairių socialinių grupių), unikalus Nr. 7596-8003-4011, Vytauto g, 10, Skuodo mieste, kurių bendras plotas 400,12 kv. m, Skuodo vaikų lopšeliui-darželiui, juridinis asmens kodas 195176120, panaudos pagrindais laikinai neatlygintinai valdyti ir naudotis 2 metų laikotarpiui, priešmokyklinio ir ikimokyklinio ugdymo veiklai vykdyti.

2. Pavesti Skuodo rajono savivaldybės administracijos direktorei Levutei Staniuvienei pasirašyti šio sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

3. Pripažinti netekusiais galios:

3.1. Skuodo rajono savivaldybės tarybos 2014 m. rugpjūčio 21 d. sprendimo Nr. T9-132 „Dėl patalpų perdavimo“ 1 punkto 1.2–1.3 ir 1.5–1.8 papunkčius.

3.2. Skuodo rajono savivaldybės tarybos 2022 m. lapkričio 24 d. sprendimą Nr. T9-195 „Dėl negyvenamųjų patalpų nuomos“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel.  (0 440) 45 563