**SKUODO rajono savivaldybės taryba**

**SPRENDIMAS**

**DĖL ~~PRITARIMO~~ SKUODO RAJONO SAVIVALDYBĖS ~~TERITORIJOJE~~ ~~ESANČIŲ~~ GYVENAMŲJŲ VIETOVIŲ TERITORIJŲ RIBŲ NUSTATYMO, KEITIMO IR GYVENAMŲJŲ VIETOVIŲ PANAIKINIMO**

2025 m. gruodžio 9 d. Nr. T10-258

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 1 ~~dalimi~~ **pastraipa**, 10 straipsniu, Lietuvos Respublikos Vyriausybės 1996 m. birželio 3 d. nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių patvirtinimo“ patvirtintų Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių 28 ir 29 punktais ir atsižvelgdama į vietos gyventojų nuomonę, Skuodo rajono savivaldybės taryba nusprendžia:

1. Pritarti pridedamiems:

1.1. Skuodo rajono savivaldybės ~~teritorijos~~ gyvenamųjų vietovių **teritorijų** ribų nustatymo planui.

1.2. Aiškinamajam raštui „Dėl siūlymo Lietuvos Respublikos Vyriausybei priimti sprendimą nustatyti ir pakeisti Skuodo rajono savivaldybės teritorijoje esančių gyvenamųjų vietovių teritorijų ribas ir panaikinti gyvenamąsias vietoves“.

2. Siūlyti Lietuvos Respublikos Vyriausybei nustatyti ir pakeisti Skuodo rajono savivaldybės teritorijoje esančių gyvenamųjų vietovių teritorijų ribas ir panaikinti gyvenamąsias vietoves pagal **Skuodo rajono savivaldybės gyvenamųjų vietovių teritorijų ribų nustatymo planą**. ~~Skuodo rajono savivaldybės teritorijoje esančių gyvenamųjų vietovių teritorijų ribų nustatymo planą.~~

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rita Kaupienė, tel. (0 440) 45 563