**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL APSAUGOTO BŪSTO PIRKIMO**

2025 m. gruodžio 9 d. Nr. T10-259

Skuodas

**1. Parengto sprendimo projekto tikslas ir uždaviniai.**

Įgyvendinant Socialinio būsto plėtra Skuodo rajono savivaldybėje projektą, patvirtintą Skuodo rajono savivaldybės tarybos 2022 m. gruodžio 22 d. sprendimu Nr. T9-223 „Dėl pritarimo projekto „Apsaugoto būsto įsigijimas Skuodo rajono savivaldybėje“ rengimui ir finansavimui“, įsigyti trijų kambarių butą savivaldybės nuosavybėn, esantį P. Cvirkos g. 1-*(duomenys neskelbtini)*, Skuodo mieste.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 23 punktas, Lietuvos Respublikos [paramos būstui įsigyti ar išsinuomoti įstatymo](https://www.infolex.lt/ta/316689" \o "Lietuvos Respublikos paramos būstui įsigyti ar išsinuomoti įstatymas" \t "_blank) [14](JavaScript:OL('316689','14')" \o "Savivaldybės būsto fondo sudarymas ir naudojimas (str. 14)) straipsnio 4 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas.

**3. Laukiami rezultatai.**

Įsigijus butą, bus prisidedama prie projekto „Apsaugoto būsto įsigijimas Skuodo rajono savivaldybėje“ ir institucinės globos pertvarkos (perėjimas nuo institucinės globos prie šeimoje ir bendruomenėje teikiamų paslaugų) Skuodo rajono savivaldybėje įgyvendinimo bei socialinių paslaugų kokybės užtikrinimo – tikslinės grupės asmenims bus sudarytos galimybės gyventi bendruomenėje lygiai su kitais bendruomenės nariais ir naudotis visais bendruomenės ištekliais.

**4. Lėšų poreikis sprendimui įgyvendinti ir jų šaltiniai.**

Reikalingos lėšos butui įsigyti (40 000,00 Eur) ir notaro išlaidoms apmokėti. Buto pirkimas finansuojamas Europos Sąjungos struktūrinių fondų (85 proc.) ir Skuodo rajono savivaldybės biudžeto (15 proc.) lėšomis.

**5. Sprendimo projekto autorius ir (ar) autorių grupė.**

Rengėjas ir pranešėjas – Statybos, investicijų ir turto valdymo skyriaus vedėjas Vygintas Pitrėnas.