***Projektas***

**SKUODO rajono savivaldybės taryba**

**SPRENDIMAS**

**DĖL ASAUGOTO BŪSTO PIRKIMO**

2025 m. gruodžio 9 d. Nr. T10-259

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu, Skuodo rajono savivaldybės tarybos 2023 m. gegužės 25 d. sprendimu Nr. T9-95 „Dėl Nekilnojamųjų daiktų pirkimo Skuodo rajono savivaldybės vardu tvarkos aprašo patvirtinimo“ patvirtinto Nekilnojamųjų daiktų pirkimo Skuodo rajono savivaldybės vardu tvarkos aprašo 6 punktu, atsižvelgdama į Skuodo rajono savivaldybės administracijos apsaugoto būsto pirkimo komisijos 2025 m. gruodžio 3 d. ataskaitą Nr. SITV3-90 bei į viešosios įstaigos Centrinės projektų valdymo agentūros ir Skuodo rajono savivaldybės administracijos 2025 m. balandžio 2 d. sutartyje Nr. 23-408-P-0001/R5-294 prisiimtus įsipareigojimus, Skuodo rajono savivaldybės taryba nusprendžia:

1. Pirkti trijų kambarių butą (bendras plotas 61,50 kv. m (unikalus Nr. 7596-5001-5013:0006)) su 8,74 kv. m rūsiu (pažymėtu R-2), esantį P. Cvirkos g. 1-*(duomenys neskelbtini)*, Skuodo m., už 40 000 (keturiasdešimt tūkstančių) eurų iš *(duomenys neskelbtini)*. Pirkimą finansuoti Skuodo rajono savivaldybės biudžeto ir Europos Sąjungos lėšomis pagal projektą „Apsaugoto būsto įsigijimas Skuodo rajono savivaldybėje“.

2. Įgalioti Skuodo rajono savivaldybės merą Stasį Gutautą pasirašyti šio sprendimo 1 punkte nurodyto nekilnojamojo turto pirkimo–pardavimo sutartį ir atlikti kitus veiksmus, susijusius su šio turto pirkimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 37, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Vygintas Pitrėnas, tel. (0 440) 45 557