**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL FIKSUOTO DYDŽIO PAJAMŲ MOKESČIO, TAIKOMO 2026 METAIS VYKDOMOMS VEIKLOMS, KURIOMIS VERČIANTIS GAUTOS PAJAMOS APMOKESTINAMOS ĮSIGYJANT VERSLO LIUDIJIMĄ, IR LENGVATŲ PATVIRTINIMO**

2025 m. gruodžio 9 d. Nr. T10-260

Skuodas

**1. Parengto sprendimo projekto tikslas ir uždaviniai.**

2025 m. lapkričio 19 d. priimtas Lietuvos Respublikos Vyriausybės nutarimas Nr. 811 „Dėl Lietuvos Respublikos Vyriausybės 2002 m. lapkričio 19 d. nutarimo Nr. 1797 „Dėl Verslo liudijimų išdavimo gyventojams taisyklių ir Veiklų, kuriomis gali būti verčiamasi turint verslo liudijimą, rūšių sąrašo“ pakeitimo“ (toliau – Nutarimas), kuris įsigalioja gruodžio 1 d. ir kuriuo:

1. Nauja redakcija išdėstytas Veiklų, kuriomis gali būti verčiamasi turint verslo liudijimą, rūšių sąrašas pakeičiant jo pavadinimą į „Veiklos, kuria verčiantis gautos pajamos apmokestinamos įsigyjant verslo liudijimą, rūšių sąrašas“ ir susiejant su Ekonominės veiklos rūšių klasifikatoriaus (EVRK 2.1 red.) poklasiais.

2. Pakeistas Nutarimo pavadinimas į „Dėl Verslo liudijimų išdavimo gyventojams taisyklių ir Veiklos, kuria verčiantis gautos pajamos apmokestinamos įsigyjant verslo liudijimą, rūšių sąrašo patvirtinimo“.

3. Atlikti pakeitimai ir Verslo liudijimų išdavimo gyventojams taisyklėse.

4. Nustatyta, kad nauja redakcija išdėstytas Veiklų sąrašas taikomas išduodant verslo liudijimus bet kuriam 2026 ir vėlesnių metų laikotarpiui, o kiti pakeitimai įsigalioja nuo 2025 m. gruodžio 1 d.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 14 ir 29 punktai, Lietuvos Respublikos gyventojų pajamų mokesčio įstatymo 6 straipsnio 3 dalis, Lietuvos Respublikos Vyriausybės 202 m. lapkričio 19 d. nutarimas Nr. 1797 „Dėl Verslo liudijimų išdavimo gyventojams taisyklių ir Veiklos, kuria verčiantis gautos pajamos apmokestinamos įsigyjant verslo liudijimą, rūšių sąrašo patvirtinimo“.

**3. Laukiami rezultatai.**

Nuo 2018 m. sausio 1 d. galiojančio Lietuvos Respublikos gyventojų pajamų mokesčio įstatymo 6 straipsnio 3 dalis reglamentuoja, kad už per mokestinį laikotarpį gautas pajamas, nuo kurių mokestis sumokamas įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis. Savivaldybių tarybos turi teisę savo biudžeto sąskaita taikyti fiksuoto dydžio pajamų mokesčio už pajamas, gautas iš veiklos, kuria verčiamasi turint verslo liudijimą, lengvatas. Neliko jokio apribojimo dėl fiksuoto dydžio pajamų mokesčio nustatymo, išskyrus veiklos rūšis.

Sprendimo projekte yra palikti dydžiai, kurie buvo nustatyti ankstesniais metais ir pagal juos suvienodintas fiksuotas pajamų mokesčio dydis, taikomas veiklai, vykdomai neribojant teritorijos.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikia. Per dešimt šių metų mėnesių gauta 8 984,31 Eur gyventojų pajamų mokesčio, sumokamo įsigyjant verslo liudijimus. 2024 m. gauta – 13 834,66 Eur.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.