**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. gruodžio 11 d. Nr. T10-261

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministro 2025 m. lapkričio 20 d. įsakymu Nr. A1-664 „Dėl Lietuvos Respublikos socialinės apsaugos ir darbo ministro 2024 m. gruodžio 31 d. įsakymo Nr. A1-953 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams jaunimo politikos įgyvendinimo funkcijai savivaldybėse užtikrinti 2025 metais paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijų patvirtinimo“ pakeitimo“ Skuodo rajono savivaldybės administracijai papildomai skirta **2 500 Eur.**

Lietuvos Respublikos socialinės apsaugos ir darbo ministro 2025 m. gruodžio 9 d. įsakymu Nr. A1-713 „Dėl Valstybės vardu pasiskolintų lėšų paskirstymo savivaldybių administracijoms išlaidoms, planuojamoms patirti 2025 metų IV ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti“ Skuodo rajono savivaldybės administracijai skirta **338 Eur**. Šios lėšos skiriamos Skuodo Bartuvos progimnazijai – 189 Eur, ir Savivaldybės administracijai – 149 Eur.

Lietuvos Respublikos socialinės apsaugos ir darbo ministro 2025 m. gruodžio 9 d. įsakymu Nr. A1-714 „Dėl Valstybės vardu pasiskolintų lėšų paskirstymo savivaldybių administracijoms išlaidoms, planuojamoms patirti 2025 metų IV ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti“ Skuodo rajono savivaldybės administracijai skirta **1 459Eur**.

Skuodo rajono savivaldybės administracija įgyvendina Europos Sąjungos lėšomis finansuojamą projektą „Sveikatos centro teikiamų sveikatos priežiūros paslaugų infrastruktūros modernizavimas“. Numatomas pateikto mokėjimo prašymo patvirtinimas ir papildomų lėšų (**16 898 Eur**) gavimas.

Iš nepaskirstytų lėšų rezervo (sąmata Nr. S00.271) paskirstoma 3 910 Eur, iš jų:

1. Skuodo rajono savivaldybės administracijai – 1 260 Eur priemonei „1.1.3.1. Skuodo amatų ir paslaugų mokyklos veiklos organizavimo užtikrinimas“ finansuoti (trūkstamos lėšos kiemo dangai atnaujinti).

2. Skuodo rajono savivaldybės kūno kultūros ir sporto centrui – 2 650 Eur transporto išlaikymo išlaidoms padengti.

Nepaskirstytų lėšų rezervo likutis sąmatoje Nr. S00.271 – 4 126 Eur.

Iš nepaskirstytų lėšų rezervo (sąmata Nr. S00.018) 2 201 Eur skiriama Ylakių vaikų lopšeliui-darželiui neplanuotai išeitinei išmokai išmokėti.

Nepaskirstytų lėšų rezervo likutis sąmatoje Nr. S00.018 – 97 437 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **21 195 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.