**SKUODO rajono savivaldybės taryba**

**SPRENDIMAS**

**DĖL** **SKUODO RAJONO SAVIVALDYBĖS TARYBOS 2024 M. SPALIO 31 D. SPRENDIMO** **NR. T9-207 „DĖL SAVIVALDYBĖS TURTO INVESTAVIMO DIDINANT UŽDAROSIOS AKCINĖS BENDROVĖS „SKUODO VANDENYS“ ĮSTATINĮ KAPITALĄ“ PAKEITIMO**

2025 m. gruodžio 11 d. Nr. T10-262

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5–7 punktais, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 straipsnio 1–3 dalimis, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2024 m. spalio 31 d. sprendimą Nr. T9-207 „Dėl savivaldybės turto investavimo didinant uždarosios akcinės bendrovės „Skuodo vandenys“ įstatinį kapitalą“:

1.1. Pakeisti 1.14 papunkčio antrą pastraipą ir ją išdėstyti taip:

„Iš viso investuojama 2 083 560,00 Eur (du milijonai aštuoniasdešimt trys tūkstančiai penki šimtai šešiasdešimt eurų) UAB „Skuodo vandenys“ įstatiniam kapitalui padidinti.“

1.2. Pakeisti 3.1 papunktį ir jį išdėstyti taip:

„3.1. Padidinti UAB „Skuodo vandenys“ įstatinį kapitalą 2 083 559,81 Eur (dviem milijonais aštuoniasdešimt trimis tūkstančiais penkiais šimtais penkiasdešimt devyniais eurais, 81 ct) nekilnojamuoju turtu, išleidžiant 7 184 689 paprastąsias vardines akcijas, kurių kiekvienos nominali vertė – 0,29 Eur, o 0,19 Eur sudarytų akcijų priedą (akcijos nominalios vertės perviršį).“

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Simona Karečkaitė, tel. (0 440) 45 570